Vikingskipet holdeplass

Vikingskipet holdeplass var en holdeplass på Rørosbanen, i Hamar kommune i Innlandet. Holdeplassen hadde aldri fast trafikk eller betjening. Stoppet ble åpnet 16. august 1993 under forberedelsene til OL 1994 og var tenkt å betjene Vikingskipet skøytehall, derav navnet. På tross av investeringen ble stoppet bare brukt én gang under OL og én gang året før i forbindelse med avviklingen av sykkel-VM 1993.

Holdeplassen var utformet som en buttstasjon og kunne dermed ikke ha gjennomgående trafikk. Sporet var definert som et sidespor til Hamar stasjon, og dermed var all trafikk på sporet betraktet som skifting. Strekningen fra Hamar stasjon til Vikingskipet holdeplass er elektrifisert.

Våren 2016 ble imidlertid de fire benkene og skiltet som stod på holdeplassen, fjernet, og høsten samme år ble sporet fra stasjonsområdet og frem til plattformen revet opp.

 Litteratur 



 Eksterne lenker 
Lokomotivmands Tidende, nr. 8 2006
 Bilder fra holdeplassen i 2004

Kategori:Jernbanestasjoner i Hedmark
Kategori:Hamars historie
Kategori:1993 i Norge
Kategori:Jernbanestasjoner åpnet i 1993
Kategori:Jernbanebyggverk i Hamar
Kategori:Nedlagte jernbanestasjoner i Norge
Kategori:Vinter-OL 1994